ခွန်လုံတွမ်ႏခြုဲင်း

ခွန်လုံတွမ်ႏခြုဲင်း ပအိုဝ်ႏနုဲင်းနုဲင်း

မန်းခမ်းဟံႏနယ်ႏကို ကအောဝ်ႏအုံဒင်ႏညီꩻသော့ꩻဒျာႏဝင်ꩻနောဝ်ꩻ လိုꩻမျိုꩻပေါင်ꩻ အောဝ်ႏသဲင်ꩻ(၁၃၅)မျိုꩻနောဝ်ꩻ ရအောဝ်ႏသေထွꩻဒျာႏဝင်ꩻ စွုမ်ႏဖြာꩻဖြာꩻနောဝ်ꩻသွူ။ လိုꩻမျိုꩻတမျိုꩻ တမျိုꩻကိုသူꩻလဲ့ အုံအောဝ်ႏရောဝ်းညီꩻဗာႏတွမ်ႏ ခမ်းရင်ꩻသားလောင်းလောင်ႏလင်လင်တွော့ꩻ ခွိုꩻခေါဝ်းအသွီႏထီဖုံႏသူꩻ သွေꩻကြုဲင်ꩻဖြောဝ်ႏလွေꩻဗာႏဒျာႏနောဝ်ꩻလဲ့ တထူꩻဆန်ꩻခေါ်ငါႏတောဝ်းရင်ꩻသွူ။ ငေါဝ်းထီအထင်ႏအလင်ꩻ၊ အဖွိုႏအထို၊ အဖွီအထွူႏ ကွာႏခန်းစွဉ်ႏကီလဲ့ သꩻရက်ခွိုန်ꩻချာဒျာႏ လိုꩻမျိုꩻစွိုးခွိုꩻအလောင်းသူꩻတဲ့ တမူꩻ-တပယ်ꩻငါလဲ့ အတယွမ်ꩻထိုꩻတောဝ်းတဲင် ကဲဉ်းအာအာနောဝ်ꩻသွူ။ ရက်ဗာႏ၊ ထိန်ꩻဗာႏ စွိုးခွိုꩻဂွုဏ်ႏအင်္ဂါႏ ဖေႏနေးကထိုꩻမား ဖေ့ဝုဲင်ꩻထိုꩻဗာႏမွိုန်းနောဝ်ꩻ လိုꩻမျိုꩻတွိုင်ꩻ ပိုလီꩻသီးတာႏဝွန်ႏဒျာႏရင်ꩻသွူ။

ခွိုꩻပအိုဝ်ႏလိုꩻမျိုꩻယိုလဲ့ အောဝ်ႏသဲင်ꩻ၊ ခွယ်ꩻသဲင်ꩻ၊ သွေꩻကြုဲင်ꩻသဲင်ꩻ (၁၅)မျိုꩻလွုမ်းလွုမ်းရင်ꩻသွူ။ သꩻရက်ခွိုꩻမျိုꩻ၊ သꩻကထီႏဒျာႏ စွိုးခွိုꩻအလောင်းတဲးတဲ့ တထပ်ထွိုင်ချင်ႏ အောဝ်ႏဗွိုန်ပီသဲင်ꩻဒျာႏဝင်ꩻနောဝ်ꩻသွူ။ အကွာႏလေႏကြွို့ꩻဒျာႏ အငေါဝ်းဟဲ့ꩻဟောင်ပေႏလွုမ်ꩻ-ဖုဲင်ႏရက်ဒျာႏဖြာꩻမျိုꩻမျိုꩻဖြာꩻစားစား၊ ဖေႏထိုꩻမားဗာႏမွိုန်းနောဝ်ꩻ ပအိုဝ်ႏပိုလီꩻစွုမ်ႏဖြာꩻ ထိန်ꩻသိမ်ꩻဗာႏတာႏဝွန်ႏယို အောဝ်ႏသဲင်ꩻဒျာႏလွဉ်းလွဉ်းရင်ꩻသွူ။ ပအိုဝ်ႏလိုꩻမျိုꩻ (၁၅)အကိုနောဝ်ꩻ "ပအိုဝ်ႏခွန်လုံတွမ်ႏ ပအိုဝ်ႏခြုဲင်း"အဟဲ့ꩻအဟောင် အကျောင်ꩻခရာႏဖုံႏနောဝ်ꩻသွူ။ မဉ်ႏဟွိုန်ဗာႏ၊ မဉ်ႏသေဗာႏနောဝ်ꩻ စွုမ်ႏဖြာꩻသွိုန်ႏသꩻကိုသူꩻ ပီတိသောမနဿ ရသွင်ႏသွိုꩻဒျာႏဝင်ꩻလဲ့ အောဝ်ႏယွုမ်းအံႏလွေꩻဒျာႏနောဝ်ꩻသွူ။

ပအိုဝ်ႏခွန်လုံ ငေါဝ်းဟဲ့ꩻဟောင်တွမ်ႏ ပအိုဝ်ႏခြုဲင်းငေါဝ်းဟဲ့ꩻဟောင် ယဟန်ႏနောဝ်ꩻ အောဝ်ႏနုဲင်းယိုသွူ။
"ပအိုဝ်ႏခွန်လုံ" ။ "ပအိုဝ်ႏခြုဲင်း"
လစ်ꩻဗာႏ နောဝ်ꩻဟဲ့ꩻ        လွီးဗာႏ
ငတ်ꩻဗာႏ     ။           ငုဲင်းဗာႏ
သူဗာႏ       ။           သူႏဗာႏ
ဟို့ꩻခိုး       ။           ဟို့ꩻငွီး
ဒဲဉ်ဝန်ႏ      ။           ဒဲဉ်ကူး
အတနျာႏ     ။            အလေꩻ
တဖူꩻ        ။           ကြုဲင်
တလီး       ။           တဗောင်
ထဲ့လ       ။            တဲ့လ
လွေꩻ        ။           လွယ်ꩻ
လွေꩻထင်ꩻ     ။           လွယ်ꩻတင်ꩻ
ဆကီ        ။           အွိုးကီႏ
ထောင်းဗွူ     ။           တောင်းဗွူ
သꩻဗွူ        ။           တျာႏဗွူ
တတွာဝင်ꩻ     ။           တျာႏတျာႏဝင်ꩻ
အံႏဗဲင်း       ။            အံႏပန်း/အံႏစိမ်ꩻ
ခူးကုံႏ        ။            ကူးကုံႏ
ခြုဲင်းတော     ။            ကြုဲင်းတော
အဆွတ်ꩻ      ။            အဆွီ
အယွိုင်ꩻ      ။             အအွီ
တောင်းလျက်ꩻ  ။            လျက်
အဆွို့         ။            အစွို့
အဝꩻ          ။           အကွဲး
ပနား          ။            နား
ဖိုး            ။            ပိုး
တငါ          ။            ငါႏ
ဖြေꩻ          ။            ပြေꩻ
ကတူႏ         ။            တူႏ
ကလူꩻ         ။            တူႏဆွဉ်ႏ
ဆဲင်ꩻ          ။            စဲင်ꩻ
ဖူးဝေး         ။            ပူးဝဲး
ဝေးမူႏ         ။            ဝဲးမူႏ
ပသေ         ။            သေႏ
မွေးတောဝ်း     ။            တီးမွဲးတောဝ်း
မွေး           ။            တီးမွဲးမွော့
ခုံꩻရာႏ         ။             ကုံꩻရာႏ
ခဲဉ်ႏ          ။              ဖြိစ်
ထပေႏ        ။              တပေႏ
အဟတ်ꩻ      ။              အဟုဲင်
အကြူး       ။              အဗွꩻ
ဖဲ့သေင်ႏ       ။              ပဲ့သေင်ႏ
ချင်ႏလုံ        ။              စံႏပေါင်ႏ
ဖော့          ။              သေး
နွေႏဒီႏ         ။              နွယ်ႏဒီႏ
နုဲင်ႏ          ။               ထွောက်ꩻ/ဝွတ်
ဝေါင်း        ။               ဒွူ
ထိုမ်းကာꩻ     ။               တွုမ်းကား
ဖက်ꩻဗိုႏ       ။              ဗိုႏ
ဖက်ꩻခေါ်       ။              ဘားခေါ်ႏ
အံႏတခိုး        ။             အံႏတကိုး
ရဲင်းငါႏ         ။             တကိုးငါႏ
သဲ့ꩻကြေင်း      ။             တဲ့ꩻကြေင်း
ထိန်းထိုထို       ။             တိန်းထိုထို
ခြံ             ။             ပေါင်ꩻ
ထိုꩻညာꩻညာꩻ     ။              တိုꩻညာꩻညာꩻ
ထင်ႏသေင်ႏ      ။             လျဲမ်သေင်ႏ
တခွန်ꩻ         ။              တကွန်ꩻ
သဲင်ꩻခန်း       ။              စိန်ႏခန်း
လမ်း         ။               ဟိမ်ႏ
နိန်းဖွိုင်ꩻ        ။              နိန်းပွိုင်ꩻ
ထောင်းဟန်ႏ      ။             တောင်းဟန်ႏ
ဗွေႏဗွန်          ။             ဗွဲးဗွန်
ဗွေႏစင်ꩻ          ။            ဗွဲႏစင်ꩻ
ဖဉ်းမွေးဝင်ꩻ       ။            ပြဉ်းမွေးဝင်ꩻ
ပနာစင်ႏ         ။             ပွာႏစင်ႏ
အုံပွေါးခွေ        ။             အုံပွိုးခွေ
နီဖါ            ။              နီဖါး
ခွမ်ꩻလာꩻ        ။              ကွမ်ꩻလာꩻ
စစွဉ်ႏစစွဉ်ႏ ပအိုဝ်ႏခြုဲင်း-ငေါဝ်းအဟဲ့ꩻအဟောင်ယို မဉ်ႏဒေါ့ꩻတဲ့အာ၊ မဉ်ႏအွာတဲ့ အလုဲင်း၊ မဉ်ႏခြုဲင်းတဲ့ တလို့ဒါႏတောဝ်းဖုံႏတဲင် မဉ်ႏမဲဉ်သေဒျာႏ "ပအိုဝ်ႏခြုဲင်း"ငေါဝ်ႏအဟဲ့ꩻအဟောင်နောဝ်ꩻ ကျွꩻလွဉ်လယ်ႏသွော့ ခမ်းပင်ꩻလောင်ꩻကိုအကျောင်ꩻ တွမ်ႏထာဝရနိန်းလွမ် အောဝ်ႏဖစ်ဟွိုန်လို့လို့ဒျာႏနောဝ်ꩻသွူ။
နီပအိုဝ်ႏငေါဝ်းခြုဲင်း ဝေါဟာရတန်ယို ပအိုဝ်ႏလိတ်မွူးတွယ်ꩻကို တဲမ်းထူႏတလꩻတောဝ်းလိတ်ဖြုံႏတဲ့ အောဝ်ႏပါသော့ꩻ အာတန်ဒျာႏနောဝ်ꩻသွူ။ တဲမ်းထူႏလွေꩻနေး လိတ်ဖြုံႏတဒါႏတောဝ်းလဲ့ ရပ်ဒေႏသသွုံꩻ ပငါပရာꩻတန်ဒျာႏတဲ့ အောဝ်ႏသေနာႏအီဒျာႏနောတ်ꩻသွူ။

ပအိုဝ်ႏခြုဲင်းဒုံ- ခြမ်ႏ၊ ငိုလ၊ ထီလုံး၊ လျဲမ်ꩻမွူးဖဲ့ꩻလဲ့ အငေါဝ်းထီ အထင်ႏအလင်ꩻတမျိုꩻဒျာႏ။
ပအိုဝ်ႏခြုဲင်းဒုံ- ပင်မွဉ်ꩻ၊ ပေါင်းအင်ႏဖဲ့ꩻလဲ့ အငေါဝ်းထီ အထင်ႏအလင်ꩻတမျိုꩻဒျာႏ။
ပအိုဝ်ႏခြုဲင်းဒုံ- ကွန်ကီ၊ ထီတလိ၊ တဲင်းထဲက်ꩻ၊ ဝါႏပြုံႏ၊ ထီဗိꩻဗဲ့ꩻ အငေါဝ်းလွေꩻသဲင်ꩻတမျိုꩻဒျာႏ။
ပအိုဝ်ႏခြုဲင်းဒုံ- ပင်လုဲင်၊ ယေႏခဝ်း၊ ကြဲင်ႏ၊ ပင်ထုံဖဲ့ꩻလဲ့ အငေါဝ်းလွေꩻသဲင်ꩻ တမျိုꩻဒျာႏ။
ပအိုဝ်ႏခြုဲင်းဒုံ- ပင်ပွံ၊ ကောင်မုဲင်းသင်ꩻ၊ လုံးပဲဉ်၊ နမ်းနိမ်ဖဲ့ꩻလဲ့ အငေါဝ်းလွေꩻသဲင်ꩻ တမျိုꩻဒျာႏ။
ပအိုဝ်ႏခြုဲင်းဒုံ- ပင်ခွဉ်၊ ပင်ꩻကာႏလ၊ ဝါႏရန်၊ လုံးနဂါꩻပတ်၊ ထီခွꩻ ဖဲ့ꩻလဲ့ အငေါဝ်းထီတမျိုꩻဒျာႏသွူ။
ပအိုဝ်ႏခြုဲင်းဒုံယို အောဝ်ႏအာဒျာႏ ခမ်းပင်လောင်ꩻဖဲ့ꩻလဲ့ တဒုံတွမ်ႏတဒုံ၊ တရပ်တွမ်ႏတရပ်လဲ့ ခြုဲင်းငေါဝ်း အထင်ႏအလင်ꩻ၊ အထွူႏအဖွီနောဝ်ꩻ ကွာႏနေကဒျာႏဝင်ꩻလဲ့ အောဝ်ႏနေကဒျာႏရင်ꩻသွူ။
ပအိုဝ်ႏငေါဝ်းခြုဲင်းယို မဉ်ႏဟွိုန်ဖိုတောဝ်းနောဝ်ꩻ မဉ်ႏဟွိုန်စိန်ႏစွော့ꩻတဲးလဲ့ တယွို့လွိုႏလွိုႏ၊ တသေနာႏတောဝ်းလွိုႏလွိုႏ၊ ရမွော့ အောဝ်ႏမဲဉ်ငတေ့ꩻဒျာႏထာꩻဖုံႏရင်ꩻသွူ။ ကွဲတွော့ꩻ မဉ်ႏဟွိုန်အာအာ၊ မဲ့ꩻဟွိုန်တလေ့၊ ဟွိုန်အာႏရ၊ ဟွိုန်တွိုႏသꩻလွေꩻဒျာႏဒျာႏ "ပအိုဝ်ႏငေါဝ်းခြုဲင်း"ငေါဝ်းဝေါဟာရအလောင်းအကျောင်ꩻနဝ်ꩻသွူ။ခွန်မျတ်ခမ်း-ခြမ်ႏ၊ မောင်းမွူးခံꩻ အမုဲင်-၆၆

အာႏကွိုꩻ

ကဏ္ဍ:ပအိုဝ်ႏသမဲင်ꩻ